Blaze7451/Wiki-th-20250601 huggingface dataset:
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่

การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน

**การคัดเลือก**

**ปฏิทินการแข่งขัน**
เวลาทั้งหมดเป็นเวลามาตรฐานญี่ปุ่น (UTC+9).

**ผลการแข่งขัน**

**อ้างอิง**
หมวดหมู่:กีฬาในโอลิมปิกฤดูร้อน 2020
หมวดหมู่:กีฬากระโดดน้ำในโอลิมปิกฤดูร้อน
โกลเดนแอกซ์: เดอะรีเวนจ์ออฟเดธแอดเดอร์

โกลเดนแอกซ์: เดอะรีเวนจ์ออฟเดธแอดเดอร์ (ゴールデンアックス デスアダーの復讐; italic=yes) เป็นเกมอาร์เคดที่วางจำหน่ายโดยเซกาใน ค.ศ. 1992 ซึ่งเป็นภาคต่อของโกลเดนแอกซ์ดั้งเดิมและมีคุณสมบัติแนวแอ็กชันสับและเฉือนเดียวกันกับภาคก่อนด้วยการเพิ่มและการปรับปรุงใหม่ เกมนี้ขับเคลื่อนโดยบอร์ดอาร์เคดซิสเตม 32 ซึ่งภาครีเวนจ์ออฟเดธแอดเดอร์นำเสนอกราฟิกที่มีรายละเอียดมากขึ้น, เพิ่มตัวละครที่เลือกได้ใหม่ และเพิ่มจำนวนผู้เล่นพร้อมกันสูงสุดเป็นสองเท่า จากสองคนเป็นสี่คน ทั้งนี้ ตัวละครสามตัวจากเกมก่อนหน้านี้ไม่สามารถเล่นได้ โดยผู้เล่นเลือกตัวเอกใหม่สี่ตัวที่ต่อสู้ผ่านด่านต่าง ๆ เพื่อกำจัดเดธแอดเดอร์ที่ชั่วร้าย
ในขณะที่โกลเดนแอกซ์ดั้งเดิมได้รับการเปิดตัวในแพลตฟอร์มตามบ้านต่าง ๆ ภาครีเวนจ์ออฟเดธแอดเดอร์ยังคงเป็นเฉพาะเกมอาร์เคด แต่เซกาได้เผยแพร่เกมโกลเดนแอกซ์ 2 ที่ต่างไปจากเดิมอย่างสิ้นเชิงสำหรับเซกา เมกาไดรฟ์ ภาครีเวนจ์ออฟเดธแอดเดอร์ไม่ได้รับการเปิดตัวอย่างเป็นทางการสำหรับทางบ้านจนถึง ค.ศ. 2020 เมื่อจับคู่กับโกลเดนแอกซ์ภาคแรกในแอสโทรซิตีมินิ และการสร้างอาร์เคดวันอัปใหม่ในขนาดที่เล็กกว่าของตู้อาร์เคดดั้งเดิม

**รูปแบบการเล่น**
ตัวละครของผู้เล่นคือโกอาห์ผู้เป็นยักษ์, สเติร์น เบลด ผู้เป็นอนารยชน, โดราผู้เป็นเซนทอริเดส (เซนทอร์หญิง) และลิตเติล ทริกซ์ ซึ่งเป็นเอลฟ์หนุ่มที่ถือส้อมเสียบฟาง ไม่มีตัวละครใดจากเกมภาคแรกที่สามารถเล่นได้ แม้ว่ากิเลียส ธันเดอร์เฮด จากเกมภาคแรกจะขี่หลังโกอาห์ และร่ายเวทมนตร์ระหว่างทั้งสองในขณะที่โกอาห์กำลังต่อสู้ ส่วนศัตรูหลักนั้นคือเดธแอดเดอร์อีกครั้ง ผู้เล่นหลายคนสามารถร่วมมือในการต่อสู้ปล้ำกับศัตรูตัวเดียว เกมดังกล่าวอนุญาตให้มีผู้เล่นพร้อมกันสูงสุดสองคน, สามคน หรือสี่คน ทั้งนี้ขึ้นอยู่กับตู้อาร์เคด
นอกจากการแนะนำเส้นทางที่หลากหลายให้แก่แฟรนไชส์ดังกล่าวแล้ว ด้านเวทมนตร์ร์ยังได้รับการปรับ แม้ว่าจะยังพบกระปุกโกลเดนแอกซ์แบบคลาสสิก แต่คาถาเวทมนตร์ไม่ได้เพิ่มพลังตามจำนวนกระปุกที่รวบรวมได้ แต่ต้องใช้จำนวนที่กำหนดไว้จึงจะใช้งานได้ ภาคเดอะรีเวนจ์ออฟเดธแอดเดอร์เป็นเกมโกลเดนแอกซ์เกมเดียวที่หนึ่งในการต่อสู้ด้วยเวทมนตร์ไม่ใช้เพื่อการโจมตี เนื่องจากทริกซ์ได้ปลูกแอปเปิลด้วยผลไม้ที่เติมเต็มกำลังวังชา ผู้เล่นสามารถเลือกทางเดินที่แตกต่างกันที่ทางแยกสามทาง เส้นทางที่ไม่ได้เลือกจะถูกข้ามไปทั้งหมดหรือต้องผ่านในภายหลัง ทั้งนี้ขึ้นอยู่กับเวอร์ชัน

**การตอบรับ**
ในประเทศญี่ปุ่น เกมแมชชีนฉบับวันที่ 15 พฤศจิกายน ค.ศ. 1992 ได้ระบุว่าโกลเดนแอกซ์: เดอะรีเวนจ์ออฟเดธแอดเดอร์ เป็นหน่วยอาร์เคดบนโต๊ะที่ประสบความสำเร็จมากที่สุดเป็นอันดับสามของเดือนดังกล่าว

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:วิดีโอเกมอาร์เคด
หมวดหมู่:วิดีโอเกมแฟนตาซี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:โกลเดนแอกซ์
อำเภอคาโตริ

ไฟล์:Katori District in Chiba Prefecture.svg|thumb|แผนที่แสดงอำเภอคาโตริในจังหวัดชิบะ (เน้นสีเหลือง)
อำเภอคาโตริ (Katori-gun) เป็นอำเภอหนึ่งที่ตั้งอยู่ในจังหวัดชิบะ ประเทศญี่ปุ่น อำเภอนี้มีมาตั้งแต่สมัยการปฏิรูปปีไทกะในคริสต์ศตวรรษที่ 7 และอำเภอคาโตริยังคงเป็นส่วนหนึ่งของแคว้นชิโมซะมาจนกระทั่งมีการก่อตั้งจังหวัดชิบะ อำเภอคาโตริในอดีตครอบคลุมพื้นที่ทางฝั่งใต้ของปลายแม่น้ำโทเนะ
จากข้อมูลเมื่อวันที่ 1 พฤษภาคม ค.ศ. 2021 อำเภอคาโตริมีประชากรประมาณ 32,333 คน พื้นที่ทั้งหมด mi2

**เมืองและหมู่บ้าน**
 โคซากิ- ทาโกะ- โทโนโช

**ลำดับเวลา**
 1 กรกฎาคม ค.ศ. 2005 - เมืองฮิกาตะรวมเข้ากับเมืองอีโอกะและอูนากามิที่อยู่ในอำเภอไคโจ (ปัจจุบันถูกยุบแล้ว) และนครอาซาฮิ รวมเข้ากันเป็นนครอาซาฮิ- 27 มีนาคม ค.ศ. 2006
** นครซาวาระ และเมืองโอมิงาวะ เมืองยามาดะ และเมืองคูริโมโตะ รวมเข้ากันเพื่อก่อตั้งนครคาโตริ
** เมืองชิโมฟูซะ และเมืองไทเอ รวมเข้ากับนครนาริตะ

**อ้างอิง**
คาโตริ
แม่แบบ:กล่องข้อมูล พระโพธิสัตว์/doc

==Usage**
This infobox is for biographies of bodhisattvas Based on the Buddhist Biography infobox.
The template for this infobox is set out below:

**Example**
Here is an example of the infobox in use.

**ดูเพิ่ม ==
อาฮัด บินต์ อับดุลลาห์

ไซยิดดา อาฮัด บินต์ อับดุลลาห์ อัลบูไซดิยาห์ (Her Highness The Honourable Lady Sayyida Ahad Bint Abdullah Bin Hamad Al Busaidiyah) ประสูติเมื่อวันที่ 4 เมษายน เป็นบุตรีใน อับดุลลาห์ บิน ฮาหมัด อัล-บูไซดิ พระบิดาของพระองค์นั้น เป็นปลัดกระทรวงยุติธรรมในโอมาน พระองค์ทรงเรียนจบด้านสังคมวิทยา
พระองค์ทรงอภิเษกสมรสกับ สมเด็จพระราชาธิบดีสุลต่านฮัยษัม บิน ฏอริก อัสซะอีด มีพระบุตรดังนี้
#ไซยิด เดยาซิน บิน ฮัยษัม
#ไซยิด บิลารับ บิน ฮัยษัม อาล ซะอีด 
#ไซยิดดา ตูรายา บินต์ ฮัยษัม
#ไซยิดดา โอไมมา บินต์ ฮัยษัม
ปัจจุบันพระองค์ดำรงพระอิสริยยศ พระอัครมเหสีในสุลต่านแห่งโอมาน แต่พระองค์ก็มิได้รับการสถาปนาเป็น สมเด็จพระราชินีแห่งโอมานแต่อย่างที่คาดการณ์กันไว้ พระอิสริยยศพระองค์เทียบชั้นได้กับ พระราชเทวี ในฐานันดรไทย

**อ้างอิง**
QNA (16 January 2020). "Wife of Amir offers condolences to wife of Sultan of Oman". The Peninsula. Archived from the original on 29 July 2020. Retrieved 29 July 2020.
*Ministry of Information of the Sultanate of Oman (30 July 2020). "Chair of the Public Women Association Offers Her Condolences to the Omani People on the Passing of the Late Sultan Qaboos". Archived from the original on 18 October 2020.
*"Royal Decree 100/84 Appointing the Undersecretary for Justice in the Ministry of Justice, Awqaf, and Islamic Affairs". Archived from the original on 3 September 2020.
*"Royal Decree 38/90 Appointing a Governor of the Region of Musandam". Archived from the original on 3 September 2020.
*"Oman's new ruler chosen to provide continuity". 11 January 2020. Archived from the original on 24 November 2020. Retrieved 18 January 2021 – via www.reuters.com.
*"Who is the new Sultan of Oman?". Tehran Times. 13 January 2020. Archived from the original on 26 November 2020. Retrieved 18 January 2021.
*"Sultan's eldest son will become Oman's crown prince, new decree says". Arab News. 13 January 2021. Archived from the original on 18 January 2021. Retrieved 13 January 2021.
หมวดหมู่:ราชวงศ์โอมาน
หมวดหมู่:ชาวโอมาน
หมวดหมู่:ราชวงศ์อาล ซะอีด
หมวดหมู่:สนามฟุตบอลในประเทศโรมาเนีย

โรมาเนีย
หมวดหมู่:ฟุตบอลในประเทศโรมาเนีย
หมวดหมู่:สิ่งก่อสร้างในประเทศโรมาเนีย
อาเรนานัตซียอนาเลอ

อาเรนานัตซียอนาเลอ (Arena Națională) เป็นสนามฟุตบอลที่มีหลังคาเปิด-ปิดได้ ตั้งอยู่ที่บูคาเรสต์ในประเทศโรมาเนีย เปิดใช้งานใน ค.ศ. 2011 บนที่ตั้งของสนามกีฬาแห่งเดิมที่ถูกทำลายระหว่าง ค.ศ. 2007 ถึง 2008 สนามแห่งนี้ใช้จัดการแข่งขันฟุตบอลสำคัญหลายนัด โดยเป็นสนามเหย้าของฟุตบอลทีมชาติโรมาเนียและเป็นสนามจัดแข่งขันโรมาเนียนคัพรอบชิงชนะเลิศ นอกจากนี้ ยังเป็นสนามเหย้าของสโมสรเฟเชเซเบและดีนามอบูกูเรชต์
สนามมีความจุ 55,634 ที่นั่ง จึงถือเป็นสนามฟุตบอลที่ใหญ่ที่สุดในประเทศโรมาเนีย สนามแห่งนี้ออกแบบโดยแกร์คัน, มาร์ค และหุ้นส่วน สร้างโดยมัคส์ เบอเกิล และอัสตัลดี ซึ่งเป็นผู้รับเหมาก่อสร้างจากเยอรมนีและอิตาลีตามลำดับ สนามมีหลังคาที่เลื่อนเปิดปิดได้ในระหว่างการแข่งขัน
สนามแห่งนี้เป็นสนามฟุตบอลยูฟ่าประเภท 4 เคยใช้จัดการแข่งขันยูฟ่ายูโรปาลีก นัดชิงชนะเลิศ 2012 และบางนัดของฟุตบอลชิงแชมป์แห่งชาติยุโรป 2020 นอกจากนี้ ยังใช้จัดการแสดงคอนเสิร์ตด้วย

**อ้างอิง**

**แหล่งข้อมูลอื่น**
  Arena Națională Official website
หมวดหมู่:สนามฟุตบอลในประเทศโรมาเนีย
หมวดหมู่:สนามกีฬาแห่งชาติ
หมวดหมู่:สนามกีฬาฟุตบอลชิงแชมป์แห่งชาติยุโรป 2020
หมวดหมู่:สิ่งก่อสร้างในบูคาเรสต์
หมวดหมู่:สนามฟุตบอลในประเทศเดนมาร์ก

ด
หมวดหมู่:ฟุตบอลในประเทศเดนมาร์ก
หมวดหมู่:สิ่งก่อสร้างในประเทศเดนมาร์ก
สนามกีฬาพาร์เกิน

สนามกีฬาพาร์เกิน หรือรู้จักกันสั้น ๆ ว่า พาร์เกิน หรือชื่อเดิม: Telia Parken (2014–2020) เป็นสนามฟุตบอลที่ตั้งอยู่ในเขต Indre Østerbro ของกรุงโคเปนเฮเกน ประเทศเดนมาร์ก ก่อสร้างระหว่าง ค.ศ. 1990 ถึง 1992 สนามแห่งนี้มีหลังคาที่เปิด-ปิดได้และมีความจุ 38,065 ที่นั่งสำหรับการแข่งขันฟุตบอล โดยเป็นสนามเหย้าของสโมสรฟุตบอลโคเปนเฮเกนและฟุตบอลทีมชาติเดนมาร์ก นอกจากนี้ ในการจัดคอนเสิร์ต สนามสามารถรองรับความจุได้มากกว่าตอนที่แข่งขันฟุตบอล โดยสามารถรองรับได้ถึง 50,000 คนในกรณีที่มีเวทีอยู่ปลายสนาม และ 55,000 คนในกรณีที่มีเวทีอยู่กลางสนาม
พาร์เกินเป็นหนึ่งใน 12 สนามที่ใช้จัดแข่งขันฟุตบอลชิงแชมป์แห่งชาติยุโรป 2020 โดยจัดการแข่งขันในรอบแบ่งกลุ่มทั้งสามนัดและรอบ 16 ทีมสุดท้าย
เกอราเนียม ซึ่งเป็นภัตตาคารมิชลินระดับ 3 ดาว ตั้งอยู่บนชั้น 8 ของสนามแห่งนี้

**อ้างอิง**

**แหล่งข้อมูลอื่น**
  Official website date=2020-08-14 -  Tourist info from copenhagen.com date=22 January 2013 -  Stadium Guide Article-  Parken Stadium
พาร์เกิน
พาร์เกิน
พาร์เกิน
หมวดหมู่:สนามกีฬาฟุตบอลชิงแชมป์แห่งชาติยุโรป 2020
หมวดหมู่:สิ่งก่อสร้างในโคเปนเฮเกน
เควิน ฟ็อลลันท์

เควิน ฟ็อลลันท์ (Kevin Volland; เกิดวันที่ 30 กรกฎาคม ค.ศ. 1992) เป็นนักฟุตบอลชาวเยอรมันที่เล่นในตำแหน่งปีกหรือกองหน้าให้กับมอนาโกในลีกเอิงและทีมชาติเยอรมนี เขาทำผลงานได้อย่างโดดเด่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ซึ่งเขาได้รับรางวัลรองเท้าเงินในรายการแข่งขันนั้น

**ทีมชาติ**

**ชุดใหญ่**
วันที่ 8 พฤษภาคม ค.ศ. 2014 ฟ็อลลันท์ถูกเรียกติดทีมชาติเยอรมนีชุดใหญ่เป็นครั้งแรกและได้ลงเล่นในนัดกระชับมิตรที่เสมอกับโปแลนด์แบบไร้ประตูในอีกห้าวันถัดมา เขาเป็นหนึ่งใน 30 ผู้เล่นชุดเบื้องต้นสำหรับการแข่งขันฟุตบอลโลก 2014 ที่บราซิล อย่างไรก็ตาม เขาถูกตัดชื่อออกในรอบตัดตัวเหลือ 23 คนสุดท้าย ซึ่งสุดท้ายแล้วเยอรมนีชนะเลิศฟุตบอลโลกครั้งนั้น วันที่ 11 พฤศจิกายน ค.ศ. 2016 เขาทำประตูแรกในนามทีมชาติเยอรมนีในนัดที่เอาชนะซานมารีโน 8–0 ในฟุตบอลโลก 2018 รอบคัดเลือก
หลังจากที่ทำผลงานได้ดีกับมอนาโก ฟ็อลลันท์มีชื่อติดทีมเยอรมนีในการแข่งขันฟุตบอลชิงแชมป์แห่งชาติยุโรป 2020 เมื่อวันที่ 19 พฤษภาคม ค.ศ. 2021

**ชีวิตส่วนตัว**
ฟ็อลลันท์สมรสกับแฟนสาวที่คบหากันมานานอย่างคัทยา ฟิชเทิล ในเดือนมิถุนายน ค.ศ. 2017 และมีลูกสาวคนแรกในเดือนมีนาคม ค.ศ. 2018

**เกียรติประวัติ**

**รางวัลส่วนตัว**
 รองเท้าเงิน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015- ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015

**อ้างอิง**

**แหล่งข้อมูลอื่น**
  Kevin Volland at kicker.de- vollandkevin
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นเทเอ็สเฟา 1860 มึนเชิน
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากรัฐไบเอิร์น
พงศาวดารเขมร ฉบับนักองค์เอง

พงศาวดารเขมร ฉบับนักองค์เอง เป็นพงศาวดารเขมรฉบับที่เก่าแก่ที่สุด พงศาวดารฉบับนี้เรียบเรียงในสมัยสมเด็จพระนารายณ์รามาธิบดีศรีสุริโยพรรณ (นักองค์เอง) หรือก่อนนั้น สมเด็จพระนารายณ์รามาธิบดีศรีสุริโยพรรณนำมาทูลเกล้าฯ ถวายพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2339 แล้วจึงโปรดให้หลวงพจนาพิจิตร ขุนสารประเสริฐ ขุนมหาสิทธ และนายชํานิโวหาร แปลเป็นภาษาไทย ศานติ ภักดีคำ สันนิษฐานว่า หลวงพจนาพิจิตรดังกล่าว ได้แก่ หลวงพจนาพิจิตร (เมือง) ซึ่งภายหลังได้เป็นพระยากลาโหม โดยออกชื่อว่า พระพงษาวะดาลเขมน ของเจ้ารามาธิบดีถวาย แต่คราวตีพิมพ์ในประชุมพงศาวดารภาคที่ 4 เมื่อ พ.ศ. 2458 นั้น ออกชื่อว่า พงษาวดารเมืองลแวก แต่ปัจจุบันต้นฉบับภาษาเขมรสูญหายไปแล้ว
พงศาวดารเขมร ฉบับนักองค์เอง จับความตั้งแต่ มหาศักราช 1268 (จ.ศ. 708 หรือ พ.ศ. 1889) เมื่อสมเด็จพระมหานิภารเสวยราชสมบัติในพระนครศรีโสทรราชธานี (กรุงยโศธรหรือนครธม) จนถึงแผ่นดินสมเด็จพระศรีโสไทยเสวยราชย์ ณ พระนครหลวง ครั้งนั้นสมเด็จพระศรีโสไทยนั้นมิไว้พระทัยเจ้าพญาธรรมราชาจะให้ฆ่าเสีย เจ้าพญาธรรมราชาก็หนีออกไปซ่องสุมผู้คนยกมารบได้พระนครหลวง สมเด็จพระศรีโสไทยก็หนีเข้ามายังพระนครศรีอยุธยา

**อ้างอิง**

**แหล่งข้อมูลอื่น**
หมวดหมู่:พงศาวดาร
หมวดหมู่:บันทึกเหตุการณ์กัมพูชา
มหาโจฬมนเทียร

หมู่มหาโจฬมนเทียร (महाचोळमन्दिराणि มหาโจฬมนฺทิราณิ) เป็นแหล่งมรดกโลกโดยยูเนสโก ประกอบด้วยเทวสถานฮินดูที่สร้างขึ้นในสมัยจักรวรรดิโจฬะ ปัจจุบันอยู่ในพื้นที่รัฐทมิฬนาฑู เทวสถานเหล่านี้สร้างขึ้นระหว่างศตวรรษที่ 11 ถึง 12 ประกอบไปด้วยหมู่มนเทียรสามหมู่ คือ พฤหทีสวรมนเทียร ตันชาวุร, พฤหทีสวรมนเทียร คงไคโกนฑะ โจฬปุรัม, ไอรวเตสวรมนเทียร ทรสุรัม

**อ้างอิง**

**บรรณานุกรม**
 ref=Ayyar- ref=Chaitanya- url=https://archive.org/details/livesofindianima0000davi - oclc = 6921015- isbn = 978-9060236079-  isbn = 0-226-53230-5

**แหล่งข้อมูลอื่น**
 Great living Chola temples-  UNESCO's World Heritage Site listing the Chola temples-  Chola Temple Architecture at come2india.org
หมวดหมู่:แหล่งมรดกโลกในประเทศอินเดีย
หมวดหมู่:โบสถ์พราหมณ์ในรัฐทมิฬนาฑู
หมวดหมู่:สถาปัตยกรรมโจฬะ
หมวดหมู่:สถาปัตยกรรมทราวิฑ
ทางรถไฟสายภูเขาแห่งอินเดีย

ทางรถไฟสายภูเขาแห่งอินเดีย (Mountain railways of India) หมายถึงรถไฟสายต่าง ๆ ที่สร้างและวิ่งไปตามภูเขาในประเทศอินเดีย ปัจจุบันทางรถไฟสายภูเขาจำนวนสามสาย ได้แก่ สายดาร์จีลิงหิมาลัย, สายภูเขานิลคีรี และสายกาลกา-ศิมลา ซึ่งได้รับสถานะแหล่งมรดกโลกโดยยูเนสโก นอกจากนี้ยังมีสายเขามาเตรันที่อยู่ในรายชื่อแหล่งมรดกโลกขั้นต้น (Tentative) ทั้งสี่สายที่กล่าวมาเป็นรางรถไฟแบบเกจแคบ และสายนิลคีรียังเป็นรางรถไฟแบบแร็คแห่งเดียวในอินเดีย
ทางรถไฟสายภูเขาบางสาย เช่น สายลุมดิง-พาทารปุระ ได้ถูกปรับเป็นทางรถไฟแบบ lk=on เกจกว้าง ซึ่งเป็นแบบมาตรฐานของประเทศ บางสาย เช่น สายหุบเขากังครา กำลังอยู่ภายใต้การปรับปรุงเพื่อเป็นแบบเกจกว้าง บางสาย เช่น สายชัมมู-พรมูลละ กำลังก่อสร้างอยู่ และนอกจกานี้ยังมีอีกหลายสายที่อยู่ในระยะวางแผน เช่น ศรีนคร–เลห์, พิลาสปุระ-เลห์, ชัมมู-ปูฉ และ โจตจารธาม โดยทางรถไฟที่สร้างใหม่เหล่านี้จะสร้างด้วยเกจขนาด lk=on ทั้งสิ้น

**อ้างอิง**

**แหล่งข้อมูลอื่น==
เพิงหินภีมเพฏกา

หมู่เพิงหินภีมเพฏกา (Bhimbetka rock shelters) เป็นแหล่งโบราณคดีในรัฐมัธยประเทศ ประเทศอินเดีย ซึ่งมาจากยุคสมัยก่อนประวัติศาสตร์ในยุคพาเลโอลิธิก ถึง เมโซลิธิก และยุคประวัติศาสตร์ เพิงหินนี้เป็นหลักฐานถึงการมีอยูของมนุษย์ที่เก่าแก่ที่สุดในอินเดีย และเป็นหลักฐานของยุคหินปรากฏ เริ่มตั้งแต่ยุคเอชูเลียน แหล่งโบราณคดีนี้ได้รับสถานะแหล่งมรดกโลกโดยยูเนสโก โดยประกอบด้วยเพิงหินจำนวน 750 แห่ง กระจายในพื้นที่กว้างกว่า km ในอำเภอไรเสน เพิงหินบางส่วนมีอายุเก่าแก่กว่า 100,000 ปี
เพิงหินบางส่วนปรากฏหลักฐานจิตรกรรมถ้ำ ชิ้นที่เก่าแก่ที่สุดนั้นอายุราว 10,000 ปี (ตั้งแต่ราว 8,000 ปี ก่อน ค.ศ.) ตรงกับยุคเมโซลิธิกของอินเดีย ภาพเขียนที่ปรากฏนั้นเป็นรูปคนและสัตว์ นอกจากนี้ยังพบภาพเขียนจากยุคก่อนประวัติศาสตร์สมัยอื่น ๆ เรื่อยมาจนถึงยุคกลาง และมีปรากฏในเพิงหินเดี่ยว ๆ พบภาพวาดจาง ๆ แสดงภาพมนุษย์ถือสามง่ามกำลังเต้นระบำ นักโบราณคดี วี เอส วกันการ์ตั้งชื่อเล่นให้กับภาพเขียนนี้ว่า "นาฏราช" และประมาณว่าภาพเขียนสีในราว 100 เพิงหินได้จางหายไปหมดแล้ว งานศิลปะบนหินเหล่านี้เก่าแก่ที่สุดแห่งหนึ่งในอินเดีย และหมู่เพิงหินเหล่านี้ถือได้ว่าเป็นหนึ่งในกลุ่มแหล่งโบราณคดียุคก่อนประวัติศาสตร์ที่ใหญ่ที่สุดแห่งหนึ่งในอินเดียเช่นกัน
ในเดือนกุมภาพันธ์ 2021 มีการค้นพบฟอสซิลของดิกินซอเนียที่ภีมเพฏกา

**อ้างอิง**

**แหล่งข้อมูลอื่น**
  UNESCO World Heritage: Rock Shelters of Bhimbetka-  Prehistoric Art of Bhimbetka-   Bhimbetka Gallery by A. N. Maheshwari-  Pre-historic Paintings of Bhimbetka by L. L. Kamat-  The Rock Art of Central India-  TRACCE Online Rock Art Bulletin photogallery by Sarbanidas Roy
หมวดหมู่:แหล่งมรดกโลกในประเทศอินเดีย
หมวดหมู่:รัฐมัธยประเทศ
หมวดหมู่:ถ้ำในประเทศอินเดีย
หมวดหมู่:เพิงหิน
อรรถกร ศิริลัทธยากร

อรรถกร ศิริลัทธยากร (เกิด 7 สิงหาคม พ.ศ. 2527) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดฉะเชิงเทรา และนายทะเบียนสมาชิกพรรคกล้าธรรม อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล เศรษฐา ทวีสิน อดีตสมาชิกสภาผู้แทนราษฎร แบบบัญชีรายชื่อ

**ประวัติ**
อรรถกร เกิดเมื่อวันที่ 7 สิงหาคม พ.ศ. 2527 ที่ตำบลพนมสารคาม อำเภอพนมสารคาม จังหวัดฉะเชิงเทรา เป็นบุตรนายอิทธิ นางสุพัฒตรา ศิริลัทธยากร ด้านครอบครัวสมรสกับณัฐญาน์ เลิศเลาห์กุล มีบุตร 1 คน
สำเร็จการศึกษาระดับปริญญาตรี ด้าน Communication Arts จาก คณะนิเทศศาสตร์ มหาวิทยาลัยกรุงเทพ และปริญญาโท Marketing Management จาก MIDDLESEX UNIVERSITY ประเทศอังกฤษ

**การทำงาน**
อรรถกร ประกอบธุรกิจส่วนตัว ต่อมาในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และได้รับเลือกตั้งเป็น สส.สมัยแรก ต่อมาย้ายมาสังกัดพรรคพลังประชารัฐ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 18 โดยการสนับสนุนของบิดา และได้รับเลือกตั้งอีกครั้ง 
อรรถกร มีบทบาทเป็นผู้ช่วยเลขานุการคณะกรรมการประสานงานสภาผู้แทนราษฎร (วิปรัฐบาล) และเป็นกรรมาธิการพิจารณาร่างพระราชบัญญัติงบประมาณรายจ่ายประจำปี หลายปีงบประมาณด้วยกัน นอกจากนั้นเขายังเป็นผู้อภิปรายประเด็นเกี่ยวกับการแต่งกายในการประชุมสภาผู้แทนราษฎรอีกด้วย
ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ และเขาเป็นโฆษกพรรคพลังประชารัฐ
ในเดือนเมษายน พ.ศ. 2567 เขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน ต่อมาในวันที่ 4 กันยายน พ.ศ. 2567 อรรถกรได้ยื่นหนังสือลาออกจากตำแหน่งกรรมการบริหารพรรคพลังประชารัฐ

**สมาชิกสภาผู้แทนราษฎร**
อรรถกร ศิริลัทธยากร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดฉะเชิงเทรา สังกัดพรรคพลังประชารัฐ → พรรคกล้าธรรม

**เครื่องราชอิสริยาภรณ์**

**หมายเหตุ**

**อ้างอิง**
หมวดหมู่:บุคคลจากอำเภอพนมสารคาม
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ไอดอลหลงยุค

ไอดอลหลงยุค (lit=Best Punch; Hit the Top) เป็นละครโทรทัศน์ของเกาหลีใต้ที่นำแสดงโดย ยุน ชี-ยุน, อี เซ-ย็อง, คิม มิน-แจ และ ชา แท-ฮย็อน ละครเรื่องนี้ออกอากาศทาง KBS2 ตั้งแต่วันที่ 2 มิถุนายน ถึง 22 กรกฎาคม พ.ศ. 2560 ในวันศุกร์และวันเสาร์ เวลา 23:00 น. (KST) จำนวน 32 ตอน
ไอดอลหลงยุค เป็นละครเรื่องแรกที่กำกับโดย ยู โฮ-จิน ผู้กำกับรายการวาไรตี้ 2 Days & 1 Night ซีซั่นที่ 3 และผลงานการกำกับเรื่องแรกของ ชา แท-ฮย็อน ที่ร่วมแสดงด้วย

**นักแสดง**

**หลัก**
ยุน ชี-ยุน รับบท ยู ฮย็อน-แจ
*อี เซ-ย็อง รับบท ชเว อู-ซึง
*คิม มิน-แจ รับบท อี จี-ฮุน
*ชา แท-ฮย็อน รับบท อี กวัง-แจ

**สนับสนุน**

**เวิร์ลด์เอ็นเตอร์เทนเมนต์**
ยุน ซน-ฮา รับบท ฮง โพ-ฮี
*ดง ฮย็อน-แพ รับบท พิธีกรดริลล์
*อี ด็อก-ฮวา รับบท อี ซุน-แท

**สตาร์พันช์เอ็นเตอร์เทนเมนต์**
ฮง คยุง-มิน รับบท พัก ย็อง-แจ
*อิม เย-จิน รับบท เคธี
*ชา อึน-อู รับบท เอ็มเจ
หนึ่งในไอดอลยอดนิยมของตาร์พันช์ และมักได้รับงานจากสื่อดนตรีที่สูญหายของฮย็อน-แจ ซึ่งเขาถูกบังคับให้อ้างว่าเป็นของตัวเอง
*โบนา รับบท โด ฮเย-นิ

**อ้างอิง**
หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2560
พิมพ์รพี พันธุ์วิชาติกุล

พิมพ์รพี พันธุ์วิชาติกุล (เกิด 27 กุมภาพันธ์ พ.ศ. 2515) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ เป็นบุตรสาวของพิเชษฐ พันธุ์วิชาติกุล อดีตกรรมการสภาที่ปรึกษาพรรคประชาธิปัตย์

**ประวัติ**
ดร.พิมพ์รพี พันธุ์วิชาติกุล (ชิ้อเล่น น้ำผึ้ง) เกิดเมื่อวันที่ 27 กุมภาพันธ์ พ.ศ. 2515 เป็นบุตรสาวคนโตของ พิเชษฐ พันธุ์วิชาติกุล กับ ลลิดา พันธุ์วิชาติกุล สำเร็จการศึกษาระดับปริญญาตรี เศรษฐศาสตรบัณฑิต จากจุฬาลงกรณ์มหาวิทยาลัย ปริญญาโท Master of Policy Econonics. University of Illinois (Urbana Champaign) และปริญญาเอก ปรัชญาดุษฎีบัณฑิต (การเมือง) จากมหาวิทยาลัยรามคำแหง

**การทำงาน**
พิมพ์รพี พันธุ์วิชาติกุล ประกอบธุรกิจโรงแรมและภัตตาคาร และธุรกิจสวนพนมชัย สวนปาล์มเก่าแก่ของจังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ โดยการสนับสนุนของบิดา และได้รับเลือกตั้งเป็นครั้งแรก โดยการเลื่อนขึ้นมาแทน พีระพันธุ์ สาลีรัฐวิภาค 
พิมพ์รพี พันธุ์วิชาติกุล มีบทาทในการอภิปราย แสดงความคิดเห็นเกี่ยวกับสถานการณ์การระบาดทั่วของโควิด-19 ในประเทศไทยหลายครั้ง ทั้งในสภาผู้แทนราษฎรและในสังคมออนไลน์
นอกจากนั้นเธอยังเป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฎ์

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดกระบี่
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:สกุลพันธุ์วิชาติกุล
การมีลักษณะเด่น (ภาษาศาสตร์)

การมีลักษณะเด่น หรือ ความแปลกเด่น (markedness) ในทางภาษาศาสตร์ หมายถึง สภาพหรือสภาวะที่โดดเด่นในแง่ของความไม่เป็นแบบแผนหรือแตกต่างออกไปเมื่อเทียบกับสิ่งที่ธรรมดาหรือสามัญกว่า เช่น ในทางสัทวิทยา เสียง IPA|t (เสียงกัก ฐานปุ่มเหงือก) เป็นเสียงที่พบในแทบทุกภาษา แต่เสียง IPA|x (เสียงเสียดแทรก ฐานเพดานอ่อน) พบได้น้อยเมื่อเทียบกับเสียง IPA|t เท่ากับว่าเสียง IPA|t มีความเรียบง่ายกว่าเสียง IPA|x หรือพูดอีกอย่างว่าเสียง IPA|x มีความแปลกเด่นเมื่อเทียบกับเสียง IPA|t

**อ้างอิง**
หมวดหมู่:ภาษาศาสตร์
ยฺหวี เกิ้งหยิน

ยฺหวี เกิ้งหยิน (p=Yú Gèngyín) เกิดเมื่อวันที่ 28 เมษายน ค.ศ. 1996 ที่เมืองลู่เฟิง ช่านเหว่ย์ มณฑลกวางตุ้ง ประเทศจีน เป็นนักร้องชาย นักเต้น และนักแสดงชาวจีนแผ่นดินใหญ่ 
ใน ค.ศ. 2015 เข้าร่วมในรายการเรียลลิตีโชว์ Super Idol Season 1 และได้รับเลือกให้เป็นหนึ่งใน 15 อันดับแรก ใน ค.ศ. 2016 เขาได้เข้าร่วมรายการ Super Idol Season 2 และได้รับรางวัล 7 อันดับแรกของดรีมทีม ในปีเดียวกันนั้นเขาได้เปิดตัวอย่างเป็นทางการในฐานะสมาชิกของบอยแบนด์วง SWIN และทำหน้าที่เป็นนักร้องนำและกัปตันทีม SWIN-S 
ใน ค.ศ. 2018 เขาถอนตัวออกจากวงและเริ่มพัฒนาตัวเองในฐานะนักแสดงและนักร้องเดี่ยว และได้จัดตั้งยฺหวีเกิ้งหยินสตูดิโอขึ้นในปีเดียวกัน ใน ค.ศ. 2018 ในฐานะผู้ตัดสินประจำรายการชิงชุนจุ้ยเฉียงยิน (青春最强音; The Strongest Voice of Youth season 3) เขาได้แสดงในภาพยนตร์เรื่องแรกของเขาเรื่อง The old town girls ใน ค.ศ. 2020 นำแสดงในซีรีส์ย้อนยุคแนวตลกเรื่อง It Turned Out to be Hua Nan City ใน ค.ศ. 2021 ได้ปล่อยเพลงเดี่ยวชื่อ "หนีไหห่าวมา" (你还好吗; Are You OK?) ในปีเดียวกันได้เข้าร่วมในเท็นเซ็นต์วิดีโอ (Tencent Video) รายการพรอดิวซ์แคมป์ 2021 และคว้าอันดับที่ 21

**ก่อนเข้าวงการ**
ยฺหวี เกิ้งหยิน ซึ่งเขาศึกษาและเติบโตขึ้นมา ในระหว่างที่เขาศึกษาที่โรงเรียนอาชีวศึกษาและเทคนิคหฺวาเฉียง เขาเป็นประธานฝ่ายประชาสัมพันธ์ของสมาพันธ์นักศึกษาและเป็นสมาชิกของ Music Club เขากลายเป็นหนึ่งในสิบ นักร้องชั้นนำของวิทยาลัย นอกจากนี้เขายังได้รับรางวัลชนะเลิศอันดับหนึ่งของนักร้องหนึ่งในสิบนักร้องที่ดีที่สุดในวิทยาลัยในการแข่งขันไตรมาสที่ 3

**ประสบการณ์**

**ค.ศ. 2015**
เมื่อวันที่ 10 กรกฎาคม ค.ศ. 2015 เขาได้เข้าร่วมในรายการ Super Idol Season 1 และได้รับคัดเลือกให้อยู่ใน 15 อันดับแรกและทีมของเขา RED-X ได้รับรางวัลที่ 3 
วันที่ 27 กันยายน ได้มีส่วนร่วมในการบันทึกเทปรายการ เทศกาลกลางฤดูใบไม้ร่วงของสถานีโทรทัศน์ดาวเทียมอานฮุย (Anhui Satellite TV) ร่วมกับสมาชิก ทั้ง 15 คน ได้แสดงเพลง "Top now" และ "ฉ่ายยหฺวินจุยเยฺว่" (彩云追月; Colorful Clouds Chasing the Moon)
เมื่อวันที่ 19 ตุลาคม เข้าร่วมบันทึกรายการทดลองชีวิตทางวิทยาศาสตร์ของสถานีโทรทัศน์ดาวเทียมอานฮุย รายการจุ้ยเจียส่วนเจ๋อ (最佳选择; the Best Choice)

**ค.ศ. 2016**
เมื่อวันที่ 4 มีนาคม ค.ศ. 2016 เขาได้เข้าร่วมในรายการ Super Idol Season 2 ในฐานะผู้เข้ารอบสุดท้ายของ 7 Dream Team เมื่อวันที่ 20 ธันวาคม บอยแบนด์ SWIN และทีมดนตรี SWIN-S ได้ เปิดตัวอย่างเป็นทางการ โดยทำหน้าที่เป็นกัปตันและนักร้องนำในทีม
เมื่อวันที่ 14 ตุลาคม กลุ่มของเขา SWIN ได้รับเชิญให้เป็นนักแสดงเปิดงานเพื่อเข้าร่วมงาน Fashion Rocks Music Fashion Festival
เมื่อวันที่ 18 ตุลาคม เขาได้เปิดตัวอย่างเป็นทางการในฐานะสมาชิกของวงบอยแบนด์ SWIN และทำหน้าที่เป็นนักร้องนำและกัปตันทีมของ SWIN-S ต่อมาเขาออกซิงเกิลแรก "New World" กับ SWIN-S
10 พฤศจิกายน เข้าร่วมรายการอาหารของสถานีโทรทัศน์ดาวเทียมอานฮุย "The Taste of Heart" โดยมี SWIN เป็นแขกรับเชิญประจำออกอากาศ
18 พฤศจิกายน ปล่อยซิงเกิลแรกเป็นเพลง "For You" กับ SWIN-S
20 ธันวาคม ปล่อยมินิอัลบั้ม "New World" ร่วมกับ SWIN-S โดยประกอบไปด้วยเพลงทั้งหมด 5 เพลง คือ Fantasy, New World, For You, "ถนนพรุ่งนี้" (明日路), "เพียงเพราะคุณสวยมาก" (只因你太美) 

**ค.ศ. 2017**
1 มกราคม SWIN เข้าร่วมพิธีมอบรางวัล Chinese Opera Festival จัดโดย Anhui Satellite TV โดย SWIN ได้ร้องเพลงภาพยนตร์และโทรทัศน์คลาสสิก 9 เพลงติดต่อกันตั้งแต่ "ตัง" (
คิม มิน-แจ

คิม มิน-แจ (Kim Min-jae) หรือที่รู้จักในชื่อ Real.be เป็นนักแสดงและแร็ปเปอร์ชาวเกาหลีใต้ เขาแสดงในละครโทรทัศน์เรื่อง เซคอนด์เทวนตีส์ (2015), มายเฟิร์สไทม์ (2015), ดร. โรแมนติก (2016), ก็อบลิน คำสาปรักผู้พิทักษ์วิญญาณ (2016), เทมพ์เทด (2018), ฟลาวเวอร์ครูว: โชซอนแมริเอจเอเยนซี (2019), ดร. โรแมนติก 2 (2020), และ Do You Like Brahms? (2020) เขายังเป็นผู้เข้าแข่งขันในการแข่งขันแร็พ โชว์มีเดอะมันนี 4 ในปี พ.ศ. 2558

**อ้างอิง**

**แหล่งข้อมูลอื่น**
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2539
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:แร็ปเปอร์ชายชาวเกาหลีใต้
หมวดหมู่:บุคคลจากแทกู
หมวดหมู่:ศิษย์เก่าจากมหาวิทยาลัยจุงอัง
ควัก ดง-ย็อน

ควัก ดง-ย็อน (เกาหลี: 곽동연; เกิด 19 มีนาคม ค.ศ. 1997) เป็นนักแสดงและนักดนตรีชาวเกาหลีใต้ เขาเปิดตัวการแสดงในละครโทรทัศน์เรื่อง มายฮัสแบนด์ก็อตอะแฟมิลี (2012) ซึ่งเขาได้รับรางวัลนักแสดงดาวรุ่งยอดเยี่ยมจากงานรางวัลละครเกาหลี จากนั้นเขาได้แสดงนำในเรื่อง อะโดเลสเซนซ์เมดเลย์ (2013), โมเดิร์นฟาร์เมอร์ (2014) และในปี 2016 เขาเป็นที่รู้จัก​มากขึ้นจากการแสดงละครประวัติศาสตร์เรื่อง รักเราพระจันทร์เป็นใจ (2016) และละครเรื่องต่อ ๆ มา เช่น Gangnam Beauty (2018), My Strange Hero (2018-2019), Never Twice (2019-2020), Vincenzo (2021)
ควักยังเคยเป็นมือกีตาร์นำและนักร้องของวงฝึกหัด เพื่อที่จะเตรียมเดบิวท์​ "Kokoma" (หรือที่จริงแล้วคือ "วง Little Kids") ซึ่งบริหารงานโดย FNC Entertainment

**ผลงาน**

**ภาพยนตร์​**

**ละครโทรทัศน์​**

**เว็บ​ซีรีส์​**

**ละครเวที**

**วาไรตี้โชว์​**

**มิวสิกวิดีโอ​**

**รางวัล​และ​การเสนอชื่อเข้าชิง**

**อ้างอิง**

**แหล่งข้อมูลอื่น**
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2540
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:บุคคลจากแทจ็อน
หมวดหมู่:Articles using template 'Track gauge' with unrecognized input

หมวดหมู่นี้จะถูกเพิ่มเมื่อมีการป้อนค่าที่ไม่รู้จักหรือไม่ถูกต้องในแม่แบบ track gauge
ขนาดความกว้างรางรถไฟจะถูกกำหนดไว้ล่วงหน้า (ดูที่ list of track gauges) โดย gauge คือค่าความกว้าง เขียนในรูปจำนวน + หน่วย (มิลลิเมตร หรือ ฟุต,นิ้ว) หรือ ในชื่อสามัญเช่น "Russian gauge"
ตัวอย่าง:
  → 1669 mm (ไม่ได้กำหนดไว้ล่วงหน้า: 'ไม่ทราบค่า')
  → 19 3/4 in (ไม่ได้กำหนดไว้ล่วงหน้า: 'ไม่ทราบค่า')
  → 1668 (ขาดหน่วย)
  → addcat=no
หมวดหมู่:Wikipedia track gauge categories
Track gauge
อุทยานโบราณคดีจัมปาเนร์-ปาวาครห์

อุทยานโบราณคดีจัมปาเนร์-ปาวาครห์ (Champaner-Pavagadh Archaeological Park) เป็นแหล่งมรดกโลกของยูเนสโก ตั้งอยู่ในอำเภอปัญจมหัล รัฐคุชราต ประเทศอินเดีย พื้นที่กว่า ha และพื้นที่บัฟเฟอร์อีก ha โดยรอบ ในนครประวัติศาสตร์จัมปาเนร์ ซึ่งตั้งขึ้นโดยวันราช จาวทา ราชาองค์สำคัญแห่งจักรวรรดิจาวทาในศตวรรษที่ 8 ชื่อของเมืองนั้นตั้งตามมิตรสหายและนายพลจัมปา หรือต่อมารู้จักในชื่อ จัมปาราช สิ่งก่อสร้างในอุทยานโบราณคดีมีตั้งแต่แหล่งโบราณคดียุคทองแดง, ป้อมปราการบนเนินจากสมัยราชธานีศาสนาฮินดู ไปจนถึงซากปรักหักพังจากยุครัฐคุชราตในศตวรรษที่ 16 โบราณสถานมีตั้งแต่วัง, ประตูเมือง, ซุ้มประตู, มัสยิด, ที่ไว้ศพ, วิหาร, ที่อยู่อาศัย, สิ่งก่อสร้างเพื่อการเกษตร และสิ่งก่อสร้างทางชลประทาน เช่น ชลาคารกับเขื่อน ที่มีอายุตั้งแต่ศตวรรษที่ 8 ถึง 14
การเปลี่ยนผ่านจากวัฒนธรรมและสถาปัตยกรรมฮินดูไปสู่วัฒนธรรมอิสลามและสถาปัตยกรรมอิสลามในปลายศตวรรษที่ 15 ถึงต้นศตวรรษที่ 16 นั้นเดป็นเอกลักษณ์โดดเด่นหนึ่งของโบราณสถานที่นี่ หมู่โลราณสถานทั้งหลายได้รับสถานะแหล่งมรดกโลกของยูเนสโกในปี 2004

**อ้างอิง**

**บรรณานุกรม**
pages=56–60

**แหล่งข้อมูลอื่น**
  UNESCO Fact Sheet- A forgotten city -   Champaner Pavagadh Archaeological Park-  Photos of Champaner
หมู่ป้อมเนินแห่งรัฐราชสถาน

หมู่ป้อมเนินแห่งรัฐราชสถาน (Hill Forts of Rajasthan) ประกอบด้วยป้อมปราการโบราณที่สร้างตามภูมิประเทศเขาของรัฐราชสถานในประเทศอินเดียทางตะวันตกเฉียงเหนือ และเป็นแหล่งมรดกโลกโดยยูเนสโก รายการดั้งเดิมที่ส่งไปยังคณะกรรมการมรดกโลกนั้นประกอบด้วยป้อมปราการราชปุตจำนวนห้าป้อมบนเทือกเขาอรวัลลี ต่อมายูเนสโกได้เพิ่มขึ้นเป็น 6 ป้อม ได้แก่:
# ป้อมจิตโตร์ จิตโตรครห์
# ป้อมกุมภาลครห์ กุมภาลครห์
# ป้อมรันตัมบอร์ สไวมโธปุระ
# ป้อมคาโครน ฌลาวาร
# ป้อมอาเมร์ ชัยปุระ
# ป้อมไชสัลเมร์ ไชสัลเมร์
ในบรรดาป้อมเหล่านี้ บางส่วนมีความยาวถึง 20 กิโลเมตร และมีระบบชลประทานที่ยังคงใช้งานได้ในปัจจุบัน

**อ้างอิง**
หมวดหมู่:ป้อมในประเทศอินเดีย
หมวดหมู่:สิ่งก่อสร้างในรัฐราชสถาน
หมวดหมู่:แหล่งมรดกโลกในประเทศอินเดีย
วัดคลองคูเมือง

วัดคลองคูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีพื้นที่ตั้งวัด 15 ไร่
วัดคลองคูเมืองได้จัดตั้งเป็นสำนักสงฆ์เมื่อ พ.ศ. 2540 โดยมีนายวิวิทย์ วิบูลเชื้อถวายที่ดินให้ 15 ไร่ ดำเนินการขอสร้างวัดเมื่อวันที่  10 กุมภาพันธ์ พ.ศ. 2546 ถึงวันที่ 9 กุมภาพันธ์ พ.ศ. 2551 ได้รับตราตั้งวัดเมื่อวันที่ 14 ธันวาคม พ.ศ. 2547 เริ่มทำการก่อสร้างห้องน้ำจำนวน 8 ห้อง เมื่อ พ.ศ. 2548 ได้สร้างอาสนะสงฆ์เมื่อ พ.ศ. 2550 ได้ทำการถนนเข้าวัดเมื่อ พ.ศ. 2551 และได้ดำเนินการบูรณะศาลาการเปรียญเมื่อ พ.ศ. 2552 พื้นที่วัดมีลักษณะพื้นที่ราบลุ่ม มีคลองชลประทานผ่าน พื้นที่โดยรอบเป็นที่นา มีเจ้าอาวาสรูปแรกคือ พระอธิการสาเมศ ธมฺมสรโณ และรูปที่ 2 คือ พระสมุห์ มานะ ปญฺญาทีโป ปูชนียวัตถุทีสำคัญของวัด คือ หลวงพ่อพุทธรัตนปฏิมา ปางพระพุทธชินราช  

**รายนามเจ้าอาวาส**
 พระอธิการสาเมศ ธมฺมสรโณ พ.ศ. 2549–2556 - พระสมุห์ มานะ ปญฺญาทีโป พ.ศ. 2556–ปัจจุบัน

**อ้างอิง**
คลองคูเมือง
วัดเลาเต่า

วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส
หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535

**อ้างอิง**
เลาเต่า
วัดห้วยพระ

วัดห้วยพระ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีเนื้อที่ประมาณ 28 ไร่ 2 งาน 10 ตารางวา ใกล้ ๆ วัดมีลำห้วยขนาดกว้างประมาณ 20 วา ที่เรียกว่า ห้วยพระ เป็นสำนักปฏิบัติธรรมแห่งที่ 15 ของจังหวัดนครปฐม
วัดห้วยพระสันนิษฐานว่าสร้างวัดมาในราว พ.ศ. 2440 เมื่ออดีตบริเวณวัดห้วยพระ มีลำห้วยซึ่งมีน้ำตก น้ำจะไม่แห้งตลอดปี มีลำธารสายหนึ่งเป็นห้วยทราย ชาวบ้านยึดถือว่าเป็นห้วยศักดิ์สิทธิ์ ต่อมามีพระภิกษุหนึ่งรูปมาเล่นน้ำที่ห้วยทรายแล้วถูกทรายดูด ซึ่งชาวบ้านเชื่อว่าธรณีสูบ ห้วยแห่งนี้เลยถูกเรียกว่าห้วยพระและได้เป็นชื่อตำบลตลอดมา วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
วัดห้วยพระมีพระบรมสารีริกธาตุที่ได้รับมาจากอินเดียประดิษฐานอยู่ภายในวัด มีการปฏิบัติธรรมและบวชชีพราหมณ์ทุก ๆ วันสำคัญ และวันหยุดนักขัตฤกษ์

**รายนามเจ้าอาวาส**
 พระอธิการบุญมา - พระอธิการสังวาลย์ - พระอธิการไข่ - พระอธิการเติม - พระอธิการแถว ถิรจิตฺโต พ.ศ. 2522 - พระอธิการคำรณ คุณงฺกโร พ.ศ. 2540–2543 - พระครูพิทักษ์ธรรมกิตติ์ พ.ศ. 2543–

**อ้างอิง**
ห้วยพระ
พระครูนิวิฐบุญขันธ์ (ฉลอง ผลปุญโญ)

พระครูนิวิฐบุญขันธ์ (ฉลอง ผลปุญโญ) (7 พฤศจิกายน พ.ศ. 2489) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นเจ้าอาวาสวัดอินทาราม, เจ้าคณะตำบลพยุหะ-เนินมะกอก 

**ประวัติ**
พระครูนิวิฐบุญขันธ์ (ฉลอง ผลปุญโญ) เดิมชื่อ ฉลอง นามสกุล พวงสมบัติ เกิดเมื่อวัน พฤหัสบดี ที่ 7 พฤศจิกายน พ.ศ. 2489 ตรงกับขึ้น 14 ค่ำ เดือน 12 ปีจอ บิดาชื่อ นายรัง พวงสมบัติ มารดาชื่อ นางแฉล้ม  เกิด ณ บ้านเลขที่ 133 หมู่ที่ 2 ตำบลพยุหะ อำเภอพยุหะคีรี จังหวัดนครสวรรค์ 


**อุปสมบท **
เมื่อวันที่ 13 พฤษภาคม พ.ศ. 2510 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูนิยุตต์ธรรมกิจ (เสียน สุธัมโม) วัดอินทาราม เป็นพระอนุสาวนาจารย์ ณ พัทธสีมาวัดอินทาราม 


**วิทยฐานะ **
 พ.ศ. 2513    นักธรรมเอก- พ.ศ. 2526    ประโยคประกาศนียบัตรครูพิเศษมัธยม (พ.ม.)

**ตำแหน่ง **
 พ.ศ. 2518    ได้รับการแต่งตั้งเป็นรองเจ้าอาวาสวัดอินทาราม- พ.ศ. 2558    ได้รับการแต่งตั้งเป็นเจ้าคณะตำบลพยุหะ-เนินมะกอก- พ.ศ. 2563    ได้รับการแต่งตั้งเป็นเจ้าอาวาสวัดอินทาราม

**สมณศักดิ์ **
 พ.ศ. 2559 ได้รับแต่งตั้งเป็นพระอุปัชฌาย์- พ.ศ. 2562 ได้รับแต่งตั้งเป็นพระครูสัญญาบัตร เจ้าคณะตำบล ชั้นโท ที่ พระครูนิวิฐบุญขันธ์ - พ.ศ. 2568 ได้รับแต่งตั้งเป็นพระครูสัญญาบัตร เจ้าคณะตำบล ชั้นเอก ที่ พระครูนิวิฐบุญขันธ์ 

**อ้างอิง**
หมวดหมู่:บุคคลจากอำเภอพยุหะคีรี
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าคณะตำบล
หมวดหมู่:ภิกษุจากจังหวัดนครสวรรค์
วัดป่าคลอง 11

วัดป่าคลอง 11 เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี บนเนื้อที่ 16 ไร่ 
เมื่อ พ.ศ. 2531 คุณกำพล และคุณทิพวรรณ รุจิอาภรณ์ มีความประสงค์ตั้งสำนักวิปัสสนาสำหรับผู้มาปฏิบัติธรรม ต่อมาปลายปี พ.ศ. 2536 คุณกำพลเสียชีวิตลงด้วยโรคมะเร็งปอด คุณทิพวรรณและลูก ๆ ได้ดำเนินการต่อโดยมอบหมายให้คุณอรสา รุจิอาภรณ์ บุตรสาวคนโตเข้าพบกับคุณชัย วิวัฒนปิยะวงค์ เพื่อประสงค์ให้คุณชัยช่วยสร้างวัดป่าคลอง 11 จากนั้นได้นิมนต์พระโชคชัยอิสฺสรเตโช ที่จำพรรษาอยู่ที่วัดแผงม้า ตำบลวังน้ำเขียว มาสำรวจที่ดิน ได้รับที่ดินจำนวน 16 ไร่ คุณชัยและคณะจึงวางแผนรวบรวมทุนทรัพย์จากผู้มีจิตศรัทธา และได้จัดคณะผู้ก่อสร้างขึ้น ทำถนนทางเข้าวัด ขุดสระน้ำใหญ่ สระคั่นเขตสงฆ์ สระข้างถนนทางเข้า สร้างกุฏิ จนดำเนินการสำเร็จเมื่อวันที่ 16 กันยายน พ.ศ. 2542
จุดเด่นของวัดป่าคลอง 11 คือ รูปปั้นแกะสลักนาคขนาดใหญ่กับโบสถ์ไม้กลางสระน้ำที่ล้อมรอบด้วยรูปปั้นแกะสลักนาคขนาดใหญ่ ประชาชนมักมาสักการะองค์ปู่ศรีสุทโธและย่าศรีปทุมมา พระประธานในพระอุโบสถ และลูกแก้วสีแดงขนาดใหญ่ เชื่อกันว่าเป็นหัวใจพญานาค

**อ้างอิง**
ป่าคลอง 11
วัดแจ้งลำหิน

วัดแจ้งลำหิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดจำนวน 29 ไร่ 1 งาน 96 ตารางวา ที่ธรณีสงฆ์ 1 ไร่ 1 งาน 24 ตารางวา
วัดแจ้งลำหินสร้างเมื่อวันที่ 10 มีนาคม พ.ศ. 2439โดยมีจ่าเชียวและนางจันทร์ เสตะกันณะ ถวายที่วัด 9 ไร่ 36 ตารางวา ต่อมานางสาวสมพันธ์ แจ่มนุช ถวายที่ดินเพิ่มเติม 9 ไร่ 2 งาน 38 ตารางวา นายเพิ่มสินและนายพงษ์ศักดิ์ เสตะกันณะ ถวาย 2 ไร่ นางหมุย แก้วพวง ถวายให้เป็นถนนทางเข้าวัดกว้าง 10 เมตร ยาว 192 เมตร ได้รับพระราชทานวิสุงคามสีมา เมื่อวันที่ 10 มกราคม พ.ศ. 2528
อาคารเสนาสนะที่สำคัญ ได้แก่ กุฏิสงฆ์ จำนวน 12 หลัง ศาลาการเปรียญ 2 หลัง อุโบสถ 1 หลัง หอสวดมนต์และหอฉัน 1 หลัง ศาลาอเนกประสงค์ 1 หลัง ศาลาบำเพ็ญกุศล 3 หลัง ฌาปนสถาน (เมรุ) 1 หลัง ศาลาท่าน้ำ 5 หลัง ศาลาที่ตั้งพระพุทธรูป 2 หลัง ห้องสมุด 1 หลัง โรงครัวประกอบอาหาร 2 หลัง หอกลอง 1 หลัง หอระฆัง 1 หลัง และศาลารูปหล่อเหมือนพระครูพูน 1 หลัง ปูชนียวัตถุ ภายในอุโบสถประดิษฐาน พระสุโขทัย ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระเชียงแสน ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระอู่ทอง ปางสะดุ้งมาร ครองจีวรลายพิกุล หน้าตักกว้าง 89 นิ้ว 1 องค์ สร้างเมื่อปี พ.ศ. 2470 ภายในวิหารประดิษฐานพระพุทธโสธร (จำลอง) ปางสมาธิ หน้าตักกว้าง 50 นิ้ว 1 องค์ สร้างเมื่อปี พ.ศ. 2470 หลวงพ่อโพธิ์สพ สร้างเมื่อปี พ.ศ. 2470 และรอยพระพุทธบาท สร้างเมื่อปี พ.ศ. 2470

**อ้างอิง**
แจ้งลำหิน
มานูเอล โลกาเตลลี

มานูเอล โลกาเตลลี (Manuel Locatelli; เกิดวันที่ 8 มกราคม ค.ศ. 1998) เป็นนักฟุตบอลชาวอิตาลีที่เล่นในตำแหน่งกองกลางให้กับยูเวนตุสในเซเรียอา ซึ่งเขาเป็นกัปตันทีมของสโมสรและของทีมชาติอิตาลีอีกด้วย
โลกาเตลลีมาจากระบบเยาวชนของมิลานและได้เริ่มลงเล่นระดับอาชีพให้กับมิลาน เขามีส่วนช่วยให้ทีมชนะเลิศซูแปร์โกปปาอีตาเลียนา 2016 ก่อนที่จะย้ายไปซัสซูโอโลใน ค.ศ. 2018 ก่อนจะย้ายไปร่วมทีมยูเวนตุสในปี ค.ศ. 2021
โลกาเตลลีเป็นตัวแทนของอิตาลีในการแข่งขันฟุตบอลชิงแชมป์แห่งชาติยุโรป 2020

**ทีมชาติ**

**ชุดใหญ่**
โลกาเตลลีลงเล่นเป็นตัวจริงนัดแรกให้กับทีมชาติอิตาลีชุดใหญ่เมื่อวันที่ 7 กันยายน ค.ศ. 2020 ช่วยให้ทีมบุกไปเอาชนะเนเธอร์แลนด์ที่อัมสเตอร์ดัม 1–0 ในยูฟ่าเนชันส์ลีก วันที่ 28 มีนาคม ค.ศ. 2021 เขาทำประตูแรกในนามทีมชาติในนัดที่บุกเอาชนะบัลแกเรีย 2–0 ในฟุตบอลโลก 2022 รอบคัดเลือก
เดือนมิถุนายน ค.ศ. 2021 โลกาเตลลีมีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี ต่อมาวันที่ 16 มิถุนายน เขาทำสองประตูช่วยให้ทีมเอาชนะสวิตเซอร์แลนด์ในรอบแบ่งกลุ่ม 3–0

**เกียรติประวัติ**
มิลาน- ซูแปร์โกปปาอีตาเลียนา: 2016

**อ้างอิง**
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:กองกลางฟุตบอล
หมวดหมู่:ผู้เล่นเอซี มิลาน
หมวดหมู่:ผู้เล่นอู.เอซเซ. ซัสซูโอโลกัลโช
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
ยงยุทธ เทพจำนงค์

พลตำรวจเอก ยงยุทธ เทพจำนงค์ (เกิด 18 สิงหาคม พ.ศ. 2484) อดีตหัวหน้าพรรคประชานิยม อดีตสมาชิกสภาผู้แทนราษฎร แบบบัญชีรายชื่อ และอดีตผู้ช่วยผู้บัญชาการตำรวจแห่งชาติ

**ประวัติ**
ยงยุทธ เทพจำนงค์ เกิดเมื่อวันที่ 18 สิงหาคม พ.ศ. 2484 จบการศึกษาจากโรงเรียนนายร้อยตำรวจ (รัฐประศาสนศาสตรบัณฑิต) รุ่นที่ 16 พล.ต.อ.ยงยุทธ เป็นนายตำรวจที่มีความสนิทสนมกับ เสนาะ เทียนทอง พลตำรวจเอกยงยุทธมีบุตรชายคือ พลตำรวจโทยิ่งยศ เทพจำนงค์ ผู้บัญชาการตำรวจภูธรภาค 2

**การทำงาน**
ยงยุทธ เทพจำนงค์ จบการศึกษาจากโรงเรียนนายร้อยตำรวจและเข้ารับราชการในสังกัดกรมตำรวจได้รับพระราชทานยศ ร้อยตำรวจตรี เมื่อวันที่ 1 ตุลาคม 2506 รุ่นเดียวกับพลตำรวจโทสมเกียรติ พ่วงทรัพย์ อดีตผู้บัญชาการตำรวจสันติบาลและมือปราบตี๋ใหญ่ จนกระทั่งได้รับแต่งตั้งให้ดำรงตำแหน่งสูงสุดก่อนเกษียณอายุราชการ เป็นผู้ช่วยผู้บัญชาการตำรวจแห่งชาติ ต่อมาในปี 2561 ได้จดทะเบียนจัดตั้งพรรคการเมืองขึ้น โดยใช้ชื่อว่า "พรรคประชานิยม" โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ซึ่งในระยะแรกถูกมองว่าเป็นพรรคการเมืองที่เป็นนอมินีของพรรคเพื่อไทย และ พล.ต.อ.ยงยุทธ รับตำแหน่งหัวหน้าพรรคคนแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พล.ต.อ.ยงยุทธ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 รวมทั้งได้รับการเสนอในบัญชีรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562 และได้รับเลือกตั้งเป็น ส.ส.สมัยแรก ต่อมาในปี 2563 เขาจึงประกาศยุบพรรคประชานิยมและย้ายไปสังกัดพรรคพลังประชารัฐ  ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส พรหมเผ่า แต่ในที่สุดก็ย้ายกลับมาสังกัดพรรคพลังประชารัฐตามเดิม

**เครื่องราชอิสริยาภรณ์**

**อ้างอิง**
หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังประชารัฐ
หมวดหมู่:บุคคลจากโรงเรียนนายร้อยตำรวจ
หมวดหมู่:นายพลชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญพิทักษ์เสรีชน
หมวดหมู่:ผู้ได้รับเหรียญจักรมาลา
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคกล้าธรรม
เจ้าพระยาภูธราภัย (นุช บุณยรัตพันธุ์)

เจ้าพระยาภูธราภัย (นุช บุณยรัตพันธุ์) เป็นสมุหนายกในสมัยรัชกาลที่ 4–5 แห่งกรุงรัตนโกสินทร์
เจ้าพระยาภูธราภัย (นุช บุณยรัตพันธุ์) เกิดเมื่อปีมะโรง พ.ศ. 2351 นามเดิมชื่อ นุช เป็นบุตรของเจ้าพระยาอภัยภูธร (น้อย บุณยรัตพันธุ์) ในรัชกาลที่ 3 เป็นนายสนิทหุ้มแพร แล้วเป็น หลวงศักดิ์นายเวร แล้วเลื่อนเป็น พระยาสุริยภักดี เมื่อปลายรัชกาลถูกถอด ในรัชกาลที่ 4 โปรดฯ ให้เป็น พระยามหามนตรี แล้วเลื่อนเป็น เจ้าพระยายมราช ครั้นเจ้าพระยานิกรบดินทร ถึงอสัญกรรม จึงโปรดฯให้เป็น เจ้าพระยาภูธราภัย ที่สมุหนายก ในรัชกาลที่ 5 เมื่อ พ.ศ. 2418 เจ้าพระยาภูธราภัย (นุช บุณยรัตพันธุ์) เป็นแม่ทัพยกไปปราบฮ่อทางเมืองหลวงพระบางทัพหนึ่ง และเป็นทัพหน้าในสงครามเชียงตุง ด้านศาสนา ได้ปฏิสังขรณ์วัดเครือวัลย์วรวิหาร และสร้างเจดีย์ 2 องค์ สำหรับบรรจุอัฐิคนในตระกูลบุณยรัตพันธุ์ หรือผู้เกี่ยวเนื่องทางตระกูล และปฏิสังขรณ์วัดวรนายกรังสรรค์เจติยบรรพตาราม
บุตรธิดาของท่าน คือ เจ้าพระยาศรีธรรมาธิราช (เวก บุณยรัตพันธุ์) พระยาสีหราชฤทธิไกร (แย้ม) เจ้าจอมมารดาตลับ ของพระเจ้าบรมวงค์เธอ กรมหมื่นภูธเรศธำรงศักดิ์ และ พระองค์เจ้ากาพย์กนกรัตน์ ในรัชกาลที่ 4 และท้าวสมศักดิ์ (โหมด)
เจ้าพระยาภูธราภัย (นุช บุณยรัตพันธุ์) ถึงแก่อสัญกรรม เมื่อวันที่ 15 พฤษภาคม พ.ศ. 2421 อายุ 71 ปี

**เครื่องราชอิสริยาภรณ์**

**อ้างอิง**
2421
นิกรบดินทร์ (โต กัลยาณมิตร)
น
หมวดหมู่:สกุลบุณยรัตพันธุ์
อาเวซาตานี

"อาเวซาตานี" (Ave Satani) เป็นเพลงประจำของภาพยนตร์ อาถรรพ์หมายเลข 6 (ค.ศ. 1976) โดยเจอร์รี โกลด์สมิธ อาถรรพ์หมายเลข 6 ชนะรางวัลออสการ์ สาขาดนตรีประกอบภาพยนตร์ยอดเยี่ยม ส่วน อาเวซาตานี เข้าชิงสาขาเพลงประกอบภาพยนตร์ยอดเยี่ยม

**ประวัติ**
ชื่อภาษาลาตินของ อาเวซาตานี (ชื่อที่ถูกตามหลักภาษาคือ อาเวซาตานา (Ave Satana)) มีความหมายว่า "ซาตานจงเจริญ" ในการให้สัมภาษณ์ โกลด์สมิธกล่าวว่า แนวคิดของเขาคือการสร้างเพลงสวดเกรกอเรียนแบบซาตาน และทำให้เหมือนกับมิสซาดำ ซึ่งตรงกันข้ามกับมิสซาลาติน

**เนื้อร้อง**
เนื้อร้องเพลงในภาษาลาตินมีข้อผิดพลาดจำนวนมาก ด้านล่างนี้คือประโยคภาษาลาตินที่เล่นซ้ำตลอดทั้งเพลง พร้อมกับความหมายและภาษาลาตินที่ถูกตามหลักอักษร:

**ดูเพิ่ม**
อาถรรพ์หมายเลข 6
*สยองขวัญ
*ลัทธิซาตาน
*มิสซาดำ
*อาเวซาตานาส

**อ้างอิง**
หมวดหมู่:เพลงใน ค.ศ. 1976
หมวดหมู่:เพลงโดยเจอร์รี โกลด์สมิธ
หมวดหมู่:นวนิยายสยองขวัญ
หมวดหมู่:เพลงสำหรับภาพยนตร์
หมวดหมู่:เพลงเกี่ยวกับมาร
หมวดหมู่:เพลงประจำ
หมวดหมู่:เพลงฮาโลวีน
อัลเมียะอ์รอฎ

อัลเมียะอ์รอฎ (Al Miʿrāḍ) เป็นอำเภอในประเทศกาตาร์ ตั้งอยู่ในเทศบาลอัรร็อยยาน
ในสำมะโน ค.ศ. 2015 อำเภอในโซนหมายเลข 55 มีประชากร 283,675 คน ซึ่งรวมเมืองนิวฟิรีญุลฆอนิม อัลอะซีซียะฮ์ อัลวะอับ ฟิรีญุซเซาดาน มุอัยษิร บูซิดเราะฮ์ ฟิรีญุลมะนาศีร ฟิรีญุลมุรเราะฮ์ และอัสซัยลียะฮ์

**ศัพทมูลวิทยา**
คำว่า "เมียะอ์รอฎ" ในภาษาอาหรับแปลว่า "อุปสรรค" ซึ่งมีที่มาจาก ตัวอำเภออยู่บนเส้นทางใกล้กับเราะดะฮ์ (ตะพัง)

**อ้างอิง==
พระยาอภัยภูเบศร (แบน)

พระยาอภัยภูเบศร (แบน) นามเดิม แบน เป็นผู้ว่าราชการเมืองพระตะบอง เสียมราฐ คนที่ 2 ในแผ่นดินพระบาทสมเด็จพระพุทธเลิศหล้านภาลัย ระหว่าง พ.ศ. 2353–2357
ครั้งเมื่อเจ้าพระยาอภัยภูเบศร (แบน) ถึงแก่อสัญกรรมลง ทางกรุงเทพได้พิจารณาแต่งตั้งพระยาวิบูลราช (แบน) ขุนนางของเจ้าพระยาอภัยภูเบศร (แบน) ให้เป็นเจ้าเมืองพระตะบอง เสียมราฐ คนที่ 2 มีบทบาทและกรณียกิจทีสำคัญ คือ เมื่อเกิดจลาจลในเขมร เมื่อ พ.ศ. 2453 พระยาอภัยภูเบศร (แบน) ได้ทำการกะเกณฑ์ไพร่พล ก่อกำแพง ทำค่ายคู และขอกองทัพจากเมืองนครราชสีมา จันทบุรี ให้เตรียมพลเข้าช่วยเหลือประจำการที่พระตะบอง เมื่อสมเด็จพระอุไทยราชาธิราชรามาธิบดีทรงทราบถึงการเตรียมความพร้อมที่เมืองพระตะบอง พระองค์ได้อาศัยอำนาจญวนเกลี้ยกล่อมพระยาอภัยภูเบศร (แบน) เข้าเป็นสมัครพรรคพวก อย่าให้ความช่วยเหลือแก่ฝ่ายไทย แต่พระยาอภัยภูเบศร (แบน) มิได้หันเหจิตใจฝักใฝ่ด้วย 
พระยาอภัยภูเบศร (แบน) ยังได้ยุติปัญหาที่นำไปสู่ความขัดแย้งกับญวน โดยได้มอบนักถิผู้เป็นภรรยาและแม่ยายสมเด็จพระอุไทยราชาธิราชรามาธิบดี จนทำให้ครอบครัวพระยาเขมรที่อยู่ที่เมืองพระตะบองเกิดความระส่ำระส่าย ต่างพากันอพยพตามนักถิไปเป็นจำนวนมาก ทำให้ญวนและเขมรไม่สามารถหาเหตุมาตีพระตะบองได้
เมื่อ พ.ศ. 2355 เจ้าเมืองพระตะบองมีบทบาทในการป้องกันเมืองหน้าด่านชายแดนไทย ออกสู้รบกับกองทัพเขมรของสมเด็จพระอุไทยราชาธิราชรามาธิบดี ก่อนที่ทางกรุงเทพจะไปถึง พระยาอภัยภูเบศร (แบน) ว่าราชการได้ 5 ปี ถึงอนิจกรรมเมื่อ พ.ศ. 2357

**บุตรธิดา**
พระยาอภัยภูเบศร (แบน) มีบุตรธิดา รวม 9 คน ดังนี้- พระวิเศษสุนทร (เตียง)- พระภักดีบริรักษ์ (ศรี)- พระยานุภาพไตรภพ (อง) บุตรเลี้ยง- หลวงอาสาประเทศ- นายเสือ- อัมพา- อำแดงแป้น- อำแดงมก- อำแดงเมน

**อ้างอิง**
หมวดหมู่:เจ้าเมืองพระตะบอง
หมวดหมู่:บุคคลจากจังหวัดพระตะบอง
หมวดหมู่:บรรดาศักดิ์ชั้นพระยา
อะเลคเซย์ มีรันชุค

อะเลคเซย์ อันเดรเยวิช มีรันชุค (p=ɐlʲɪkˈsʲej ɐnˈdrʲe(j)ɪvʲɪtɕ mʲɪrɐnˈtɕuk; เกิดวันที่ 17 ตุลาคม ค.ศ. 1995) เป็นนักฟุตบอลชาวรัสเซียที่เล่นในตำแหน่งกองกลางตัวรุกหรือกองหน้าให้กับอาตาลันตาในเซเรียอาและทีมชาติรัสเซีย

**ทีมชาติ**
มีรันชุคลงเล่นนัดแรกให้กับทีมชาติรัสเซียเมื่อวันที่ 7 มิถุนายน ค.ศ. 2015 ในนัดกระชับมิตรที่พบกับเบลารุสที่สนามกีฬาอะเรนาคิมกี โดยเขาได้ลงเล่นแทนที่ยูรี จีร์คอฟ ในนาทีที่ 71 และทำประตูช่วยให้ทีมเอาชนะไปได้ 4–2
วันที่ 11 พฤษภาคม ค.ศ. 2018 เขามีชื่อในทีมชาติชุดเบื้องต้นสำหรับการแข่งขันฟุตบอลโลก 2018 และในวันที่ 3 มิถุนายน เขายังคงมีชื่อในชุดสุดท้ายที่ตัดตัวแล้ว เขาลงเล่นในฟุตบอลโลกเพียงนัดเดียวในรอบแบ่งกลุ่มนัดสุดท้ายที่รัสเซียแพ้อุรุกวัย 0–3 และเขาถูกเปลี่ยนตัวออกหลังจากที่ลงเล่นไปได้หนึ่งชั่วโมง โดยมีฟิโอดอร์ สโมลอฟ สลับมาลงเล่นแทน
วันที่ 11 พฤษภาคม ค.ศ. 2021 เขามีชื่อติดทีมชาติชุดเบื้องต้นสำหรับการแข่งขันฟุตบอลชิงแชมป์แห่งชาติยุโรป 2020 ต่อมาวันที่ 2 มิถุนายน ค.ศ. 2021 เขายังคงมีชื่อในทีมชาติชุดสุดท้ายที่ตัดตัวแล้ว เขาได้ลงเล่นเป็นตัวสำรองในครึ่งหลังของนัดเปิดสนามที่รัสเซียแพ้เบลเยียม 0–3 ต่อมาวันที่ 16 มิถุนายน เขาได้ลงเล่นเป็นตัวจริงและทำประตูชัยช่วยให้รัสเซียเอาชนะฟินแลนด์ไปได้ 1–0

**เกียรติประวัติ**

**สโมสร**
โลโคโมติฟมอสโก- รัสเซียนพรีเมียร์ลีก: 2017–18- รัสเซียนคัพ: 2014–15, 2016–17, 2018–19- รัสเซียนซูเปอร์คัพ: 2019

**รางวัลส่วนตัว**
 ผู้เล่นอายุไม่เกิน 21 ปียอดเยี่ยมของรัสเซียนพรีเมียร์ลีก: 2013–14

**อ้างอิง**

**แหล่งข้อมูลอื่น**
  Profile at Russian Football Premier League site-  Profile at FC Lokomotiv Moscow site
หมวดหมู่:ฝาแฝดเหมือน
หมวดหมู่:นักฟุตบอลชาวรัสเซีย
หมวดหมู่:นักฟุตบอลทีมชาติรัสเซีย
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลโลโคโมติฟมอสโก
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในฟีฟ่าคอนเฟเดอเรชันส์คัพ 2017
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ชาวรัสเซียเชื้อสายยูเครน
อำเภอซัมบุ

ไฟล์:Sanbu District in Chiba Prefecture.svg|thumb|แผนที่แสดงอำเภอซัมบุในจังหวัดชิบะ (เน้นสีเหลือง)
อำเภอซัมบุ (Sanbu-gun) เป็นอำเภอที่ตั้งอยู่ในจังหวัดชิบะ ประเทศญี่ปุ่น ณ เดือนมกราคม 2013 อำเภอนี้มีประชากร 49,488 คน ความหนาแน่นประชากร 369 คนต่อตารางกิโลเมตร พื้นที่ทั้งหมด mi2

**เมืองและหมู่บ้าน**
 คูจูกูริ- ชิบายามะ- โยโกชิบาฮิการิ

**การยกฐานะโออามิชิราซาโตะเป็นนคร**
โออามิชิราซาโตะ เดิมเป็นเมืองในอำเภอซัมบุ ได้ยกฐานะเป็นนครเมื่อวันที่ 1 มกราคม 2013 และไม่เป็นส่วนหนึ่งของอำเภอซัมบุนับตั้งแต่นั้นมา

**ประวัติ**
ในช่วงต้นของยุคเมจิ เมื่อมีการก่อตั้งระบบเทศบาลขึ้นในวันที่ 1 เมษายน 1889 อำเภอยามาเบะ (Yamabe-gun) ซึ่งมี 3 เมือง และ 14 หมู่บ้าน และอำเภอมูชะ (Musha-gun) ซึ่งมี 1 เมือง และ 14 หมู่บ้าน ได้ก่อตั้งขึ้นในพื้นที่ทางตะวันออกเฉียงเหนือของแคว้นคาซูซะ สองอำเภอนี้ได้รวมเข้าด้วยกันเป็นอำเภอซัมบุเมื่อวันที่ 1 เมษายน 1897

**การควบรวมเทศบาล**
 27 มีนาคม 2006 เมืองซัมบุ นารูโตะ ฮาซูนูมะ และมัตสึโอะ รวมเข้าด้วยกันเพื่อก่อตั้งนครซัมมุ- 27 มีนาคม 2006 เมืองโยโกชิบะ รวมเข้ากับเมืองฮิการิจากอำเภอโซซะ เพื่อก่อตั้งเมืองโยโกชิบาฮิการิ ในอำเภอซัมบุ

**อ้างอิง**
ซัมบุ
พระยาอภัยภูเบศร (เชด)

พระยาอภัยภูเบศร (เชด) เป็นผู้ว่าราชการเมืองพระตะบอง คนที่ 4 ระหว่าง พ.ศ. 2370–2377
เดิมดำรงตำแหน่ง พระอุดมภักดี (เชด) จนในสมัยพระบาทสมเด็จพระนั่งเกล้าเจ้าอยู่หัว ทรงโปรดแต่งตั้งเป็นเจ้าเมืองพระตะบองคนที่ 4 เมื่อ พ.ศ. 2370 ในสงครามระหว่างไทยและญวนครั้งที่ 1 พ.ศ. 2376–2377 เจ้าพระยาบดินทรเดชา (สิงห์ สิงหเสนี) ยกทัพเข้าโจมตีเขมรผ่านทางเมืองพระตะบอง ซึ่งเป็นที่ประชุมพลใหญ่ เพราะไทยมีไพร่พลถึง 40,000 นาย จะยกตีเขมรและญวน
พระยาอภัยภูเบศร (เชด) เจ้าเมืองพระตะบองคนที่ 4 รับภาระหน้าที่เกณฑ์ไพร่พล เสบียง อาหาร ไปเลี้ยงกองทัพ ยังรับคำสั่งจากเจ้าพระยาบดินทรเดชา (สิงห์ สิงหเสนี) ให้บัญชาการกองทัพนำกำลังไพร่พลเมืองพระตะบองทำการรบยึดพนมเปญ แล้วคุมกำลังอยู่รักษาเมืองพนมเปญกับนักองค์อิ่มและนักองค์ด้วง ขณะที่เจ้าพระยาบดินทรเดชาคุมกองทัพไปรบกับญวนที่ไซ่ง่อน เมื่อไทยพ่ายแพ้ญวนแล้วถูกเขมรตีซ้ำ พระยาอภัยภูเบศร (เชด) ได้รับคำรับสั่งจากเจ้าพระยาบดินทรเดชา ให้ทำการรื้อกำแพงพนมเปญเสีย เพื่อให้พนมเปญทรุดโทรมและอ่อนแอลง พระยาอภัยภูเบศร (เชด) ตรากตรำในสงครามครั้งนี้มาก จึงล้มป่วย ถึงอสัญกรรมเมื่อ พ.ศ. 2377

**บุตรธิดา**
 พระภักดีบริรักษ์- พระพิทักษ์บดินทร์ (โสม)- อำแดงแก้ว ภรรยาพระยาพิทักษ์บดินทร- อำแดงกอง ภรรยาพระเสนาธิบดีเมืองพระตะบอง

**อ้างอิง**
หมวดหมู่:เจ้าเมืองพระตะบอง
หมวดหมู่:บุคคลจากจังหวัดพระตะบอง
หมวดหมู่:บรรดาศักดิ์ชั้นพระยา
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลชาย

การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

**การคัดเลือก**

**ปฏิทินการแข่งขัน**
เวลาทั้งหมดเป็นเวลามาตรฐานญี่ปุ่น (UTC+9).

**สถิติ**
ก่อนการแข่งขัน สถิติโลกและโอลิมปิกมีดังนี้

**อ้างอิง**
หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง

การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

**สถิติ**
ก่อนการแข่งขัน สถิติโลกและโอลิมปิกมีดังนี้

**การคัดเลือก**

**ปฏิทินการแข่งขัน**
เวลาทั้งหมดเป็นเวลามาตรฐานญี่ปุ่น (UTC+9).

**อ้างอิง**
หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน
กีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลชาย

การแข่งขันกีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

**การคัดเลือก**

**ปฏิทินการแข่งขัน**
เวลาทั้งหมดเป็นเวลามาตรฐานญี่ปุ่น (UTC+9).

**ผลการแข่งขัน**

**อ้างอิง**
หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน
กีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง

การแข่งขันกีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

**การคัดเลือก**

**ปฏิทินการแข่งขัน**
เวลาทั้งหมดเป็นเวลามาตรฐานญี่ปุ่น (UTC+9).

**ผลการแข่งขัน**

**อ้างอิง**
หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน